ddrg/super_eurlex huggingface dataset:
KOMMISSIONEN FOR DE EUROPÆISKE FÆLLESSKABER 
Bruxelles, den 06.12.1995 
KOM(95) 629 endelig udg. 
95/0323 (ACC) 
Forslag til 
RÅDETS FORORDNING (E¥) 
om ændring af forordning (EF) nr. 1416/95 om visse indrømmelser i form af EF-
toldkontingenter i 1995 for visse forarbejdede landbrugsprodukter 
(forelagt af Kommissionen) 

BEGRUNDELSE 
1. I henhold til tiltrædelsesaktens artikel 76, 102 og 128 skal Østrig, Finland og 
Sverige fra den 1. januar 1995 anvende bestemmelserne i de præferenceaftaler, 
som Fællesskabet har indgået med visse tredejlande (Schweiz og Norge), idet alle 
de ændringer, der er nødvendige som følge af udvidelsen af Den Europæiske 
Union, vil blive nedfældet i tillægsprotokoller, der skal forhandles med de 
pågældende tredjelande. 
I ovennævnte artikler er det dog fastsat, at hvis protokollerne ikke er indgået 
inden den 1. januar 1995, skal Fællesskabet træffe de nødvendige foranstaltninger 
for at råde bod på denne situation. 
2. Det er derfor nødvendigt at anvende autonome overgangsforanstaltninger, der gør 
det muligt at overholde de handelsordninger for forarbejdede landbrugsprodukter, 
der består mellem de nye medlemsstater og de pågældende tredjelande. 
Rådet vedtog kun disse foranstaltninger ved forordning (EF) nr. 1416/95 på den 
udtrykkelige betingelse, at de pågældende tredjelande til gengæld træffer 
tilsvarende autonome foranstaltninger. 
3. Da det ikke er muligt at indgå en tillægsprotokol inden den 1. januar 1996, skal 
foranstaltningerne for 1995 videreføres for 1996. 
RÅDETS FORORDNING (EF) Nr. /95 
af 1995 
om ændring af forordning (EF) nr. 1416/95 om visse indrømmelser i form af EF-
toldkontingenter i 1995 for visse forarbejdede landbrugsprodukter 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til akten vedrørende Østrigs, Finlands og Sveriges tiltrædelse, 
under henvisning til forslag fra Kommissionen, og 
ud fra følgende betragtninger: 
Ved Rådets forordning (EF) nr. 1416/95 om visse indrømmelser i form af EF-
toldkontingenter i 1995 for visse forarbejdede landbrugsprodukter1 blev der for 1995 
åbnet toldkontingenter på betingelserne i bilag I til nævnte forordning til fordel for 
Schweiz; 
det er ikke muligt at indgå en tillægsprotokol inden den 1. januar 1996; 
foranstaltningerne i bilag I til forordning (EF) nr. 1416/95 bør derfor videreføres for 1996 
UDSTEDT FØLGENDE FORORDNING: 
Artikel 1 
Foranstaltningerne i bilag I tilforordning (EF) nr. 1416/95 videreføres for 1996. 
Artikel 2 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Den anvendes fra den 1. januar 1996. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i 
På Rådets vegne 
Formand 
EITnr. I, 141 af 24.6.1995, s. 2. 

ISSN 0254-1459 
KOM(95) 629 endelig udg. 
DOKUMENTER 
DA 02 03 
Katalognunimer : CB-CO-95-672-DA-C 
ISBN 92-77-97311-0 
Kontoret for De Europæiske Fællesskabers Officielle Publikationer 
1^2985 Luxembourg
Forslag til Rådets afgørelse om indgåelse af samarbejdsaftalen mellem Det Europæiske Fællesskab og Kongeriget Nepal (95/C 338/06) KOM(95) 488 endelig udg. - 95/0256(CNS)

(Forelagt af Kommissionen den 20. oktober 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I henhold til traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande;

Fællesskabet bør med henblik på virkeliggørelsen af sine målsætninger for forbindelserne med tredjelande godkende samarbejdsaftalen mellem Det Europæiske Fællesskab og Kongeriget Nepal -

TRUFFET FØLGENDE AFGØRELSE:

Artikel 1

Samarbejdsaftalen mellem Det Europæiske Fællesskab og Kongeriget Nepal godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter på Fællesskabets vegne den i aftalens artikel 22 nævnte notifikation (1).

Artikel 3

I Det Blandede Udvalg, der er omhandlet i aftalens artikel 15, repræsenteres Fællesskabet af Kommissionen bistået af repræsentanter for medlemsstaterne.

Artikel 4

Denne afgørelse offentliggøres i De Europæiske Fællesskabers Tidende.

(1) Datoen for samarbejdsaftalens ikrafttrædelse vil af Rådets Generalsekretariat blive offentliggjort i De Europæiske Fællesskabers Tidende.
Ændret forslag til Rådets forordning (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik (1) (96/C 6/06) (Tekst af betydning for EØS) KOM(95) 476 endelig udg. - 95/0146(CNS)

(Forelagt af Kommissionen i henhold til EF-traktatens artikel 189 A, stk. 2, den 18. oktober 1995)

I forslaget foretages følgende ændringer:

1. Betragtning 4e (ny)

Kyststaterne har i overvågnings- og kontroløjemed brug for adgang til tidstro oplysninger om tilstedeværelsen af fartøjer i deres farvande:

2. Artikel 1, stk. 1.

- Artikel 19a

Bestemmelserne i dette afsnit anvendes på EF-fiskerfartøjer på over 15 meter, der udøver fiskeriaktiviteter inden for de fiskerier, som er defineret i forordning (EF) nr. 685/95, og på EF-fartøjer, der fisker efter demersale arter i området syd for 56° 30' N, øst for 12° V og nord for 50° 30' n, i det følgende benævnt »den irske kasse«.

- Artikel 19c, stk. 1a (nyt)

Med forbehold af bestemmelsen i stk. 1 ovenfor og når EF-fiskerfartøjer udøver fiskeri i farvande under den medlemsstats højhedsområde eller jurisdiktion, hvis flag de fører, eller hvor de er registreret, skal de i denne artikel påkrævede meddelelser sendes til de kompetente myndigheder i flagmedlemsstaten ved hjælp af en metode, der er autoriseret af denne medlemsstat og godkendt af Kommissionen.

3. Artikel 1, stk. 2

Artikel 20a, stk. 3

3. Bestemmelserne om identifikation af faststående redskaber vedtages efter proceduren i artikel 36 senest den 31. december 1996.

4. Artikel 1, stk. 3

Artikel 21a, første afsnit

Med forbehold for bestemmelserne i artikel 3, stk. 2, nr. i), i forordning (EF) nr. 685/95 og de i artikel 4, andet afsnit, i forordning (EF) nr. 2027/95, fastsætter den enkelte medlemsstat den dato, hvor de fartøjer, der fører dens flag eller er registreret på dens område, antages at have nået det maksimumsniveau for fiskeriindsatsen inden for et fiskeri, som er fastsat ved forordning (EF) nr. . . . /95.

(1) EFT nr. C 188 af 22. 7. 1995, s. 8.
Forslag til Rådets forordning (EF) om ændring af bilaget til Rådets forordning (EØF) nr. 3911/92 om udførsel af kulturgoder (96/C 6/07) (Tekst af betydning for EØS) KOM(95) 479 endelig udg. - 95/0253(ACC)

(Forelagt af Kommissionen den 20. oktober 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Alt efter de kunstneriske traditioner i Fællesskabet betragtes akvareller, gouacher og pasteller som enten malerier eller tegninger; kategori 4 i bilaget til Rådets forordning (EØF) nr. 3911/92 af 9. december 1992 om udførsel af kulturgoder (1) omfatter tegninger, der udelukkende er fremstillet som håndarbejde, uanset underlagets og materialernes art, medens kategori 3 omfatter malerier, der udelukkende er fremstillet som håndarbejde, uanset underlagets og materialernes art; værditærsklerne, som finder anvendelse på disse to kategorier, er forskellige; dette vil kunne føre til alvorlige forskelle i behandlingen i det indre marked for akvareller, gouacher og pasteller, alt efter hvilken medlemsstat de befinder sig i; det er nødvendigt med henblik på anvendelsen af forordningen at træffe afgørelse om, hvilken kategori de skal henføres under for at sikre, at de anvendte værditærskler er de samme i hele Fællesskabet;

erfaringerne viser, at de priser, der opnås for akvareller, gouacher og pasteller, har tendens til at være højere end dem, der kan opnås for tegninger, og meget lavere end dem, der kan opnås for olie- og temperamalerier, og det er derfor hensigtsmæssigt at henføre akvareller, gouacher og pasteller i en ny særskilt kategori med en tærskel på 30 000 ECU, som vil sikre, at værker af større betydning kræver en udførselstilladelse, medens der ikke ville blive lagt en urimelig administrativ byrde på udstedelsesmyndighederne -

UDSTEDT FØLGENDE FORORDNING:

Artikel 1

Bilaget til Rådets forordning (EØF) nr. 3911/92 ændres således:

a) i afsnit A:

i) beskrivelsen i punkt 3 ændres til:

»Malerier og billeder, der ikke hører ind under kategori 3A eller 4, og som udelukkende er fremstillet som håndarbejde, uanset underlagets og materialernes art«

ii) følgende indsættes som punkt 3a:

»3a. Akvareller, gouacher og pasteller, der udelukkende er fremstillet som håndarbejde, uanset materialernes art«

iii) beskrivelsen i punkt 4 ændres til:

»Mosaikker, der udelukkende er fremstillet som håndarbejde, og som ikke hører ind under kategori 1 eller 2, og tegninger, der udelukkende er fremstillet som håndarbejde, uanset underlagets og materialernes art«

b) i afsnit B:

der indsættes en ny kategori:

»30 000

- 3A (Akvareller, gouacher og pasteller)«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. september 1995.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 395 af 31. 12. 1992, s. 1.
Ændret forslag til Rådets direktiv om minimumsfællesskabsforanstaltninger til bekæmpelse af sygdomme hos toskallede bløddyr (1) (96/C 19/10) KOM(95) 514 endelig udg. - 94/0213(CNS)

(Forelagt af Kommissionen i henhold til EF-traktatens artikel 189 A, stk. 2, den 13. november 1995)

Den 26. september 1994 forelagde Kommissionen ovenstående forslag for Rådet.

Som følge af den udtalelse, Europa-Parlamentet afgav den 7. april 1995, ændres det oprindelige forslag således:

1. Artikel 3, stk. 2, litra c), affattes således:

»c) over konstateret abnorm dødelighed; ved abnorm dødelighed forstås pludseligt indtrædende dødelighed, som rammer ca. 15 % af bestanden inden for et kortvarigt tidsrum mellem to observationer (ca. 15 dage)«.

2. Artikel 3, sidste punktum, affattes således:

»Den officielle tjeneste skal, såfremt den anmoder herom, have adgang til at gennemgå dette register, som skal ajourføres regelmæssigt og opretholdes i en fireårig periode.«

3. Artikel 4, stk. 1, første punktum, affattes således:

»1. Medlemsstaterne skal påse, at der gennemføres et løbende overvågnings- og prøveudtagningsprogram såvel i områder med opdræt af toskallede bløddyr som på naturlige banker, der udnyttes til opdræt.«

4. I artikel 4, stk. 1, andet afsnit, indsættes følgende led:

»- ud over at oprette en liste over steder, hvor de sygdomme, der er omhandlet i liste II i bilag A til direktiv 91/67/EØF, findes, en liste over de steder, hvor der forekommer abnorm dødelighed, og en liste over de sygdomspatogener, der er registreret på disse steder, navnlig hos de værtsarter, som ikke er omfattet af liste II i bilag A til direktiv 91/67/EØF.«

(1) EFT nr. C 285 af 13. 10. 1994, s. 9.
Forslag til Rådets direktiv om ændring af direktiv 91/494/EØF om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (96/C 15/10) KOM(95) 535 endelig udg. - 95/0269(CNS)

(Forelagt af Kommissionen den 10. november 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I artikel 3, afsnit A, nr. 1, i Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande (1), senest ændret ved direktiv 93/121/EF (2), fastsættes der regler for vaccination mod Newcastle disease af fjerkræflokke, hvis kød er beregnet til medlemsstater eller områder af medlemsstater, hvis status er blevet anerkendt i henhold til artikel 12, stk. 2, i Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (3);

Kommissionens beslutning 93/152/EØF af 8. februar 1993 om kriterier for vacciner til brug mod Newcastle disease i forbindelse med rutinevaccinationsprogrammer (4) anvendes fra den 1. januar 1995;

på baggrund heraf bør der foretages ændringer i direktiv 91/494/EØF -

UDSTEDT FØLGENDE DIREKTIV:

Artikel 1

I direktiv 91/494/EØF foretages følgende ændringer:

1) Artikel 3, afsnit A, nr. 1, affattes således:

»1) siden udklækningen har opholdt sig på EF's område eller er indført fra tredjelande i henhold til kapitel III i direktiv 90/539/EØF.«

2) Artikel 3, afsnit A, nr. 6, udgår.

3) Bilaget udgår.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1995. De underretter straks Kommissionen herom.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

(1) EFT nr. L 268 af 24. 9. 1991, s. 35.

(2) EFT nr. L 340 af 31. 12. 1993, s. 39.

(3) EFT nr. L 303 af 31. 10. 1990, s. 6.

(4) EFT nr. L 59 af 12. 3. 1993, s. 35.
Forslag til Rådets direktiv om ændring af bilaget til direktiv 85/73/EØF om finansiering af veterinærundersøgelse og -kontrol af produkter af animalsk oprindelse, der er omhandlet i bilag A til direktiv 89/662/EØF og i direktiv 90/675/EØF (96/C 12/07) KOM(95) 525 endelig udg. - 95/0267(CNS)

(Forelagt af Kommissionen den 7. november 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 85/73/EØF af 29. januar 1985 om finansiering af veterinærundersøgelse og -kontrol af produkter af animalsk oprindelse, der er omhandlet i bilag A til direktiv 89/662/EØF og i direktiv 90/675/EØF (1), senest ændret ved direktiv 93/118/EF (2), særlig artikel 6, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

For fjerkrækød, der omhandles i direktiv 71/118/EØF (3), senest ændret ved akten vedrørende Østrigs, Finlands og Sveriges tiltrædelse, bør det fastsættes, at bestemmelserne om opkrævning af minimumsafgiften for undersøgelse før og efter slagtning skal bibeholdes;

både de indhøstede erfaringer og ønsket om at sikre stabile regler for de nationale myndigheder og de erhvervsdrivende taler for dette -

UDSTEDT FØLGENDE DIREKTIV:

Artikel 1

I kapitel I, punkt 1, litra e), indledningen, i bilaget til direktiv 85/73/EØF udgår »indtil den 31. december 1995«.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1995. De underretter straks Kommissionen herom.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

(1) EFT nr. L 32 af 5. 2. 1985, s. 14.

(2) EFT nr. L 340 af 31. 12. 1993, s. 15.

(3) EFT nr. L 55 af 8. 3. 1971, s. 23.
Forslag til Rådets forordning om ændring af Rådets forordning (EØF) nr. 1765/92 om indførelse af en støtteordning for producenter af visse markafgrøder (96/C 12/05) KOM(95) 497 endelig udg. - 95/0265(CNS)

(Forelagt af Kommissionen den 26. oktober 1995)

RÅDET FOR DEN EUROPÆISKE UNION -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ifølge artikel 7, stk. 4, i Rådets forordning (EØF) nr. 1765/92 (1) kan det udtagne areal anvendes til at tilvejebringe materialer til fremstilling i Fællesskabet af produkter, som ikke primært er bestemt til konsum eller foderbrug, under forudsætning af, at der anvendes effektive kontrolordninger;

for at sikre overholdelsen af punkt 7 i aftalememorandummet inden for rammerne af GATT mellem Det Europæiske Økonomiske Fællesskab og Amerikas Forenede Stater om visse olieafgrøder (2) er det nødvendigt at åbne mulighed for at reducere mængden af biprodukter, der kan fremstilles og anvendes til konsum eller foderbrug, hvis den samlede mængde af sådanne biprodukter ellers ville overstige en million tons om året udtrykt i sojamelækvivalenter;

det er derfor nødvendigt at ændre forordning (EØF) nr. 1765/92 -

UDSTEDT FØLGENDE FORORDNING:

Artikel 1

I artikel 7, stk. 2, i forordning (EØF) nr. 1765/92 indsættes følgende afsnit:

»Hvis den mængde biprodukter til konsum eller foderbrug, der sandsynligvis fremkommer ved dyrkning af oliefrø på udtagne arealer efter første afsnit, på grundlag af de forventede mængder, der er omfattet af kontrakter, der er indgået med producenterne, vil overstige en million tons om året udtrykt i sojamelækvivalenter, nedsættes den forventede mængde, der kan fremstilles efter hver kontrakt og anvendes til konsum eller foderbrug, for at begrænse denne mængde til en million tons.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 181 af 1. 7. 1992, s. 12.

(2) EFT nr. L 147 af 18. 6. 1993, s. 25.
Ændret forslag til Europa-Parlamentet og Rådets direktiv om sekstende ændring af Rådets direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (96/C 12/06) KOM(95) 531 endelig udg. - 94/0287(COD)

(Forelagt af Kommissionen i henhold til EF-traktatens artikel 189 A, stk. 2 den 27. oktober 1995)

I fortsættelse af Europa-Parlamentets udtalelse af 20. september 1995 om forslaget til Europa-Parlamentet og Rådets direktiv om sekstende ændring af Rådets direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (1) og i overensstemmelse med artikel 189 A, stk. 2, i traktaten om Den Europæiske Union, har Kommissionen besluttet at ændre nævnte forslag således:

1) Første afsnit i artikel 2 affattes således:

»Medlemsstaterne vedtager og offentliggør inden den 30. juni 1997 de nødvendige foranstaltninger for at efterkomme dette direktiv. De underretter straks Kommissionen herom. Medlemsstaterne anvender disse bestemmelser fra den 1. januar 1998.«

2) Bilagets højre spalte affattes således:

»Må ikke anvendes til fremstilling eller forarbejdning af non-ferrometaller.

Som undtagelse fra denne bestemmelse kan medlemsstaterne på deres egne områder tillade anvendelsen af hexachlorethan

- i ikke-integrerede aluminiumsmelteværker, som højst forbruger 1,5 kg hexachlorethan om dagen. I betragtning af den udvikling, der er i gang med hensyn til viden og teknik inden for erstatningsprodukter, vil Kommissionen i samråd med medlemsstaterne foretage en fornyet gennemgang af denne undtagelsesbestemmelse inden den 31. december 1996

- til kornforfining ved fremstilling af magnesiumlegeringerne AZ 81, AZ 91 og AZ 92. I betragtning af den udvikling, der er i gang med hensyn til viden og teknik inden for erstatningsprodukter, vil Kommissionen i samråd med medlemsstaterne foretage en fornyet gennemgang af denne undtagelsesbestemmelse i 1996.«

(1) EFT nr. C 382 af 31. 12. 1994, s. 35.